**Mestská časť Bratislava – Nové Mesto**

**zverejňuje**

**z á m e r predaja**

pozemku registra “C“ KN parc. č. 11903/350, ostatné plochy, o výmere 98 m2, v k.ú. Nové Mesto, ktorý vznikol na základe geometrického plánu č. 1801/2019, úradne overeného pod č. G1-2741/19, oddelením od pozemku registra „C“ KN parc. č. 11903/209, ostatné plochy, o výmere 3537 m2, evidovaného na LV č. 2382, ktorý je vo vlastníctve hlavného mesta SR Bratislavy, v správe mestskej časti Bratislava-Nové Mesto,

; v prospech manželov:

Akad. sochár Juraj Čutek a Viera Čuteková, obaja bytom Mickiewizcova 3, Bratislava, v podiele 1/1

; v súlade s ustanovením § 9a ods. 8 písm. e) zákona č. 138/1991 Zb. o majetku obcí v znení neskorších predpisov, ako prípad hodný osobitného zreteľa, z dôvodu, že:

pozemok parc. č. 11903/350 bezprostredne susedí s nehnuteľnosťami vo vlastníctve žiadateľov – pozemok registra „C“ KN parc. č. 11901/3 a stavba ateliéru súp. č. 3212 na tomto pozemku a žiadatelia majú záujem tento pozemok odkúpiť za účelom prístupu k svojim nehnuteľnostiam a zvýšenia bezpečnosti a ochrany ich vlastníctva oplotením predmetného pozemku. Súčasne majú žiadatelia záujem daný pozemok využívať aj na výkon umeleckej činnosti – sochárstva, ktorá je priestorovo náročná. Aktuálne sa daný priestor využíva len ako verejné priestranstvo bez špecifického využitia, jedná sa o pozemok medzi nehnuteľnosťami žiadateľov a komunikáciou, ktorý tvorí prístup len priamo k nehnuteľnostiam žiadateľov,

; za kúpnu cenu vo výške: 12 600 EUR

; za podmienok:

- kúpna zmluva bude kupujúcim podpísaná v lehote 60 dní odo dňa schválenia uznesenia v miestnom zastupiteľstve

- kúpna cena bude uhradená v lehote 60 dní odo dňa účinnosti kúpnej zmluvy

- v prípade, že kúpna zmluva nebude kupujúcim v uvedenej lehote podpísaná, toto uznesenie stratí platnosť

- v prípade, že kúpna cena nebude kupujúcim v uvedenej lehote uhradená, toto uznesenie stratí platnosť

- kupujúci sa zaviaže zachovať na pozemku zeleň a stromy a vykonávať o ne aj starostlivosť.

Ing. Ignác Olexík, PhD.

prednosta MÚ Bratislava-Nové Mesto